Shahih Muslim

Al-Jami' otabâ biasana èkennal kalabân Shahih Muslim panèka sala sèttong kètab kompolan haḍits sè èsoson sareng Muslim bin al-Hajjaj sè oḍi' antara taon 202 bân 261 Hijriyah. Salèrana panèka morèddhâ Imam Bukhari.

Kompolan haḍits è antarana muslim Sunni ka’ḍinto aropa’aghi kompolan sè palèng saè nomer ḍuwâ’ samarèna Sahih Bukhari. ḍâri ra-kèra 300.000 haḍits sè èkompolaghina, coma ra-kèra 4000 sè ella èteliti è jhâman oḍi'na bân bisa ètarèma shahih.

Sahih muslim èbagi dhâddhi pan-bârâmpan kètab sè bhân-sabbhân kètab bâḍâ ḍâri pan-bârâmpan bab. Juḍul bab ka’ḍinto nandhâ’aghi fiqih Imam Muslim mengenai haḍits-haḍits se bâḍâ è ḍâlemma. Sahih Bukhari bân Sahih Muslim ièsebbhut kalabân Shahihain (ḍwâ' kètab sohih rujughân otama). ḍâlem nyoson kètab Sahih èpon, Imam Muslim ta’ aparèng angka. Saterrossa, angka-angka ètamba'aghi ḍâ' Sahih Muslim ka'angghuy dhâddhi referensi haḍits, akaḍhi sè èjhârbâ'aghi è bâbâ panèka:

 Panomeran Al-Alamiyah (5362) 
Rujughân haḍits è ḍâlem penomoran al-Alamiyah èḍhâsarragi ḍâ’ sanaḍ haḍist. Bâng-sèbâng sanaḍ narawi è bitong sèttong haḍits.

 Panomeran Abḍul Baqi (3033) 
Referensi haḍits èpon èponḍut ḍâri penomoran sè èparèngè sareng Abḍul Baqi è bâkto abâ’na marèksa (marèksa, mabecce’, ngeḍit, tor manomorragi haḍits) Sahih Muslim. Panomoranna bâḍâ ḍâri haḍits sè paḍâ. Salèrana ngètong bhân-sabbhân haḍits sè paḍâ mènangka sèttong haḍits. Panomoranna bânnya' èghuna'aghi ka'angghuy nolès kètab, buku, bân artikel Islam.

Ètolès sareng : Èriwayataghi sareng Muslim (nomor haḍits), artèna haḍits sè riwayataghi sareng Imam muslim è Sahih-na è nomer sè ampon ètantoaghi.

Bhidhâna penomoran ngasèlaghi bhiḍhâna ètongna jumlah haḍits è Sahih muslim. Menorot panomoran al-Alamiyah, aḍa 5362 haḍits ḍâlem Sahih Muslim. alaèn hal ka'ḍinto, mènorot Abḍul Baqi haḍits bâḍâ 3.033. Bâḍâna parbhiḍhâ'ân ka'ḍinto èmolaè polana sistem panomoran al-Alamiyah èbitong bhân-sabbhân sanaḍ ḍâri sèttong haḍits dhâddhi sèttong haḍits; manabi sistem panomoran Abḍul Baqi èbitong bhân-sabbhân haḍits sè paḍâ dhâadhi sèttong haḍits, sanajjân haḍits kasebbhut bâḍâ pan-bârâmpan sanaḍ. Mèlana, jumlah haḍits mènorot sistem penomoran al-Alamiyah langkong bânnya' ḍâri sè menorot Abḍul Baqi.

 Sombher 

 Pranala lowar 

  Sunnah 9 Kitab Imam Hadis dalam bahasa Indonesia
  Shahih Muslim , lengkap dengan sanad, penomoran al-Alamiyah.
  Sahih Muslim , dengan teks Arab.
  Translation of Sahih Muslim , tanpa teks Arab.
  Translation of Sahih Muslim